लेकिन पार्टी नेतृत्व ने कार्यकर्ताओं को लोकसभा चुनाव की तैयारियों में जुट जाने का निर्देश दे दिया है। इसके लिए गीतों वाला आडियो कैसेट भी तैयार कराया गया है। बसपा कार्यकर्ताओं को निर्देश दिया गया है कि वह विधानसभा बूथवार सम्मेलन शुरू कर दें। इसमें इस कैसेट को सुनाएं और मायावती के मुख्यमंत्री रहते हुए जो भी काम किए गए हैं, उसे लोगों को बताएं। साथ ही केंद्र व राज्य सरकार की खामियों का खुलासा करें। खासतौर पर दलित हितों की अनदेखी को जरूर हाइलाइट करें।